KOMMISSIONENS FORORDNING (EF) Nr. 1019/2009

af 28. oktober 2009

om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Pouligny-Saint-Pierre (BOB))

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og

ud fra følgende betragtninger:

Kommissionen har i henhold til artikel 9, stk. 1, første afsnit, og artikel 17, stk. 2, i forordning (EF) nr. 510/2006 gennemgået Frankrigs ansøgning om godkendelse af en ændring af dele af varespecifikationen for den beskyttede oprindelsesbetegnelse »Pouligny-Saint-Pierre«, der blev registreret ved Kommissionens forordning (EF) nr. 1107/96 (2) .

Formålet med ansøgningen er at ændre varespecifikationen og præcisere betingelserne for anvendelse af behandlinger og tilsætningsstoffer med hensyn til mælken og fremstillingen af »Pouligny-Saint-Pierre«. Disse fremgangsmåder sikrer, at betegnelsens væsentlige kendetegn bibeholdes.

Kommissionen har gennemgået den pågældende ændring og konkluderet, at den er begrundet. Da der er tale om en ændring af mindre omfang, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7 —

UDSTEDT FØLGENDE FORORDNING:

Artikel 1

Varespecifikationen for den beskyttede oprindelsesbetegnelse »Pouligny-Saint-Pierre« ændres som anført i bilag I.

Artikel 2

Resuméet med de væsentligste oplysninger fra varespecifikationen findes i bilag II.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 93 af 31.3.2006, s. 12.

(2) EFT L 148 af 21.6.1996, s. 1.

(…) Det er forbudt at opbevare frisk ost og ost under lagring i modificeret atmosfære.«

(…) Mælkeråstoffer, produkter under fremstilling eller frisk ost må ikke opbevares ved en temperatur under 0 °C.

Det er forbudt at koncentrere mælken ved delvis fjernelse af den vandholdige del før koaguleringen.

I varespecifikationen for den beskyttede oprindelsesbetegnelse »Pouligny-Saint-Pierre« foretages følgende ændringer:

BILAG II

RESUMÉ

Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

»POULIGNY-SAINT-PIERRE«

EF-NR.: FR-PDO-0117-0128/29.3.2006

BOB (X) BGB ( )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed

Navn: Institut national de l’origine et de la qualité Adresse: 51 rue d’Anjou, 75008 Paris, FRANCE Tlf. +33 153898000 Fax +33 153898060 E-mail: info@inao.gouv.fr

2. Sammenslutning

Navn: Syndicat des producteurs de Pouligny-Saint-Pierre Adresse: Maison de l’agriculture, 65 avenue Gambetta, 36300 Le Blanc, FRANCE Tlf. +33 254375213 Fax +33 254370421 E-mail: syndicataocpouligny@tele2.fr Sammensætning: Producent/forarbejdningsvirksomhed (X) Andre ( )

3. Produkttype

Kategori 1.3: Oste

4. Varespecifikation

(sammenfatning af betingelserne i artikel 4, stk. 2, i forordning (EF) nr. 510/2006)

4.1. Navn

»Pouligny-Saint-Pierre«

4.2. Beskrivelse

Blød ost af fuldfed gedemælk, letsaltet, ikke kogt, skimmeloverflade, pyramideformet med kvadratisk base.

Den har et minimumsindhold af fedtstof på 45 % fedtstof af tørstofindholdet, der bør være på mindst 90 g per ost.

4.3. Geografisk område

22 kommuner i departementet Indre:

Kantonerne Blanc og Tournon-Saint-Martin: alle kommuner

Kantonen Bélâbre: kommunerne Mauvières og Saint-Hilaire-sur-Bénaize

Kantonen Mézières-en-Brenne: kommunen Azay-le-Ferron

4.4. Bevis for oprindelse

Hver mælkeproducent, hver forarbejdningsvirksomhed og hver lagringsvirksomhed udfylder en »egnethedserklæring« (déclaration d'aptitude), der registreres af INAO, som således kan identificere alle parterne. Disse skal kunne fremvise de dokumenter mv. for INAO, som er nødvendige for kontrollen af mælkens og ostenes oprindelse, kvalitet og produktionsbetingelser.

Som led i kontrollen med egenskaberne ved produkter med beskyttet oprindelsesbetegnelse foretages der en analytisk og organoleptisk undersøgelse, som sikrer, at osten opfylder kravene til kvalitet og særpræg.

4.5. Fremstillingsmetode

Mælkeproduktionen og ostens fremstilling og modning skal foregå i det geografiske område.

Osten fremstilles ved koagulering, hovedsagelig med mælkesyre og med en svag tilsætning af løbe. Ostemassen stilles i forme i mellem 24 og 36 timer, før de tages ud og saltes. Modningen varer mindst ti dage.

4.6. Tilknytning

Denne gedeost fra Touraine skilte sig ud fra de andre oste i området i det 18. århundrede, idet den fik en særlig form. Formen er ifølge overleveringerne en kopi af klokketårnet i Pouligny. Den fik hurtigt en vis positiv anseelse, hvilket en medalje opnået i Paris i 1901 stadfæstede. Sammenslutningen af producenter var tidligt ude for at beskytte ostens specificitet og opnåede, at osten i 1976 fik en oprindelsesbetegnelse.

Området, som oprindelsesbetegnelsen dækker, er karakteriseret ved et ensartet klima (varmere og mere tørt end de tilstødende områder), ensartede geologiske forhold (dårlig jord, rig på ler og sand) og en planteverden, der tilskynder til opdræt af geder og derved til den traditionnelle produktion af denne ost.

4.7. Kontrolinstans

Navn: Institut national de l’origine et de la qualité (INAO) Adresse: 51 rue d’Anjou, 75008 Paris, FRANCE Tlf. + 33 153898000 Fax + 33 153898060 E-mail: info@inao.gouv.fr

Institut National des Appellations d’Origine (INAO) er et offentligt administrativt organ med status som juridisk person, der hører under landbrugsministeriet.

INAO har ansvaret for at kontrollere produktionsbetingelserne for produkter med beskyttet oprindelsesbetegnelse.

Navn: Direction générale de la concurrence, de la consommation et de la répression des fraudes (DGCCRF) Adresse: 59, boulevard Vincent Auriol, 75703 Paris Cédex 13, FRANCE Tlf. +33 144871717 Fax +33 144973037

DGCCRF er en tjenestegren i økonomi-, finans- og industriministeriet (ministère de l’économie, des finances et de l’industrie).

4.8. Mærkning

Mærkningen af osten skal indeholde oprindelsesbetegnelsen »Pouligny-Saint-Pierre«, der skal være skrevet med bogstaver, der i størrelsen er mindst to tredjedele af de største bogstaver på mærkningen.